Referat fra møte i FAU – Kirkevoll Skole
onsdag 7. november 2018, kl.19.00-21.00, Kvarten

**Saksliste:** 1. Godkjenning av innkalling og saksliste til FAU-møte (innspill til Eventuelt)
2. Godkjenning av referat fra FAU-møtet 03.10.18
3. Orientering fra ledelsen
4. Kort info fra Skole/hjem-gruppen ang. humanitæraksjonen
5. Presentasjon: Natteravnene v/ leder Nina
6. Prosjekt Ungdomsklubb, kort orientering
7. Økonomigruppen utfordrer
8. Kort orientering fra gruppene
9. Eventuelt
10. Arbeid i gruppene

**Referat:**

**1.** Innkalling ble godkjent.

**2**. Referat fra forrige FAU-møte ble godkjent.

**3.** Følgende orienteringssaker ble tatt opp: **-** Det er innført faste møter mellom FAU ledelsen (leder og nestleder) og rektor for å bedre kommunikasjonen mellom FAU og skolen.
- Datoer for skoleball er satt til 18. og 19. januar og aktivitetsgruppen jobber med skoledisko.
- Henvendelse fra skolen ang. fornying av 17. mai-faner er ikke besvart. Bygg- og uteområdegruppen tar denne saken.

**4.** Det har i 10 år vært arrangert humanitæraksjon med støtte til Adina-stiftelsen. Det er oppfattet som et ønske fra skolen om en gjennomgang/evaluering av prosjektet. FAU konkluderte med at Skole/hjem-gruppen jobber videre med denne saken.

**5**. Natteravnene v/ leder Nina informerte kort om natteravnenes aktivitet på Kirkevoll. Natteravnene har alltid hatt samarbeid med FAU og har en FAU-representant i styret. Det er forebyggende mot hærverk å ha synlige natteravner i området. De trenger nå nye natteravner. De som melder seg settes opp på vakt en gang pr. halvår. Vakter kan byttes innbyrdes. Mer informasjon finnes på Facebook, Natteravnene i Fana og en kan melde seg som natteravn ved å sende mail til Natteravneneifana@gmail.com.

**6.** Det er ønske om å få i gang ungdomsklubb i Fanabygden. De som kan tenke seg å bidra bes kontakte Katrine Stavnes, katrinestavnes@gmail.com.

**7.** Økonomigruppen inviterte til idedugnad for hva man kan få til for elevene på Kirkevoll. Det er mange støtteordninger å søke på, men her trenger man gode ideer og engasjement. Det kom opp mange gode forslag under gruppearbeidet (se vedlegg).

**8**. Det var ingen ny informasjon fra gruppene som var viktig å dele denne gangen.

**9.** Eventuelt
- Det ble stilt spørsmål om hvorfor det er så få valgmuligheter i skolemelk-ordningen på Kirkevoll. Rektor svarte at dette hadde logistikkmessige årsaker, men at de ville se på saken. Hun kunne også informere om at prøveoppstart med kantine for ungdomstrinnet er like rundt hjørnet. Egen informasjon om dette blir sendt ut.

**10.** Arbeid ble utført i arbeidsgruppene.

**\*Neste FAU-møte blir onsdag 5. desember**

Referent: Siren Vatshelle